棯子

棯子，係棯子科棯子屬嘅植物。一般棯子係指棯子木啲果仔。

特徵 
常綠灌木，高1米左右；橢圓形葉對生，有基出三大脈，下面披毛；花單生葉腋，花期係七月到八月；果係漿果，未熟嗰陣係青色，八月到十月間熟，熟陣時係暗紫色，櫻桃咁大，果肉赤色，味甘，食得。

分佈 
分佈喺中南半島、菲律賓、日本、印度、斯里蘭卡、馬來西亞、印尼、台灣以及中國大陸嘅福建、廣東、廣西、雲南、貴州、湖南，廣泛分佈於中國華南粵、閩地區，生長於海拔50－900米啲地區，喺矮山坡地常見，係一種酸性土嘅指示植物。

入侵物種 
棯子木喺美國佛羅里達州、夏威夷州同埋法屬波利尼西亞着列成入侵物種。因爲喺啲埞佢繁殖迅速，搶當地植物種群啲棲息地。

考 

桃金娘科